paragraph_text: Po nekima, ovo je produkcijski nešto lošiji album od prvog dijela, ali glazbeno i tekstualno najbolji album Helloweena ikada. Ujedno, ovo je i posljednji album u čijem stvaranju je sudjelovao Kai Hansen, jedna od sivih eminencija banda (kasnije osnivač i frontman sastava Gamma Ray). Helloween se nikada nisu oporavili od odlaska Kaia, i nikad više u sljedećih dvadeset godina, do danas, nisu snimili ovako dobar album. Zahvaljujući ovom (i prvom dijelu) albumu postoje i danas, i uglavnom žive na staroj slavi iz vremena Keeper-a (od 1987. – 1988. godine).